Na temelju članka 117. stavak 5. Zakona o socijalnoj skrbi («Narodne novine» br. 157/13, 152/14, 99/15, 52/16, 16/17 i 130/17) i članka 32. Statuta Grada Šibenika („Službeni glasnik Grada Šibenika“, broj 8/18-pročišćeni tekst), Gradsko vijeće Grada Šibenika na sjednici od 11. prosinca 2018 godine, donosi

**O D L U K U**

 **O IZMJENI ODLUKE O OSTVARIVANJU PRAVA**

**NA NOVČANU POMOĆ RODITELJIMA**

**ZA NOVOROĐENO DIJETE**

**Članak 1.**

U Odluci o ostvarivanju prava na novčanu pomoć roditeljima za novorođeno dijete

(„Službeni glasnik Grada Šibenika“ br. 2/14 i 8/15) članku 2. stavka 1. alineje 2 i 3 mijenjaju se i glase:„- za prvorođeno dijete roditelja podnositelja zahtjeva - 1.500,00 kuna jednokratno;

- za drugorođeno dijete roditelja podnositelja zahtjeva - 2.000,00 kuna jednokratno;“.

U članku 3. stavak 1 mijenja se i glasi:; „- za dijete rođeno nakon 1. siječnja 2019. godine;“.

**Članak 2.**

Ova Odluka stupa na snagu osmog dana od dana objave u Službenom glasniku Grada Šibenika, a primjenjivat će se od 1. siječnja 2019. godine.

GRADSKO VIJEĆE GRADA ŠIBENIKA

Klasa: 551-01/18-01/10

Urbroj:2182/01-05/1-18-2

Šibenik, 11. prosinca 2018.

 PREDSJEDNIK GRADSKOG VIJEĆA

 dr. sc. Dragan Zlatović

Dostaviti:

1. Službeni glasnik Grada Šibenika

2. Upravni odjel za društvene

 djelatnosti (ovdje)

3. Upravni odjel za financije (ovdje)

4. Dokumentacija – ovdje

5. Arhiv – ovdje

**O B R A Z L O Ž E NJ E**

Dana 20. veljače 2014. godine donesena je Odluka o ostvarivanju prava na novčanu pomoć roditeljima za novorođeno dijete, (Službeni glasnik Grada Šibenika, broj 2/14 i 8/15,). Odlukom su utvrđeni uvjeti i način ostvarivanja prava na novčanu pomoć roditeljima za novorođeno dijete te visina i oblik pomoći.

U okviru provodbe mjera i poticaja demografske obnove, u ovim izmjenama Odluke, podižu se iznosi naknade novčane pomoći roditeljima za novorođeno dijete na način da se dosadašnji iznos za prvorođeno dijete podiže sa 1.200 kuna na 1.500 kuna, a iznos za drugorođeno dijete sa 1.400 kuna na 2.000 kuna.

Predlaže se Gradskom vijeću Grada Šibenika usvajanje predmetne Odluke .